CELEX: 62009CN0111
Language: el
Date: 2009-03-23 00:00:00
Title: Υπόθεση C-111/09: Αίτηση για την έκδοση προδικαστικής αποφάσεως, την οποία υπέβαλε το Okresní soud του Cheb (Τσεχική Δημοκρατία) στις 23 Μαρτίου 2009 — Ceská podnikatelská pojistovna a.s. και Vienna Insurance Group κατά Michal Bilas

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/25
            
         Αίτηση για την έκδοση προδικαστικής αποφάσεως, την οποία υπέβαλε το Okresní soud του Cheb (Τσεχική Δημοκρατία) στις 23 Μαρτίου 2009 — Ceská podnikatelská pojistovna a.s. και Vienna Insurance Group κατά Michal Bilas
   (Υπόθεση C-111/09)
   2009/C 141/45
   Γλώσσα διαδικασίας: η τσεχική
   
      Αιτούν δικαστήριο
   
   Okresní soud του Cheb (Τσεχική Δημοκρατία)
   
      Διάδικοι στην υπόθεση της κύριας δίκης
   
   
      Ενάγουσα: Česká podnikatelská pojišťovna a.s. και Vienna Insurance Group.
   
      Εναγόμενος: Michal Bilas.
   
      Προδικαστικά ερωτήματα
   
   
               1)
            
            
               Πρέπει το άρθρο 26 του κανονισμού 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) (στο εξής: κανονισμός), να ερμηνεύεται υπό την έννοια ότι ο δικαστής δεν επιτρέπεται να εξετάζει τη διεθνή δικαιοδοσία του στην περίπτωση που ο εναγόμενος μετέχει στη δίκη, ενώ πρόκειται για υπόθεση όπου έχουν εφαρμογή οι κανόνες περί υποχρεωτικής δικαιοδοσίας, κατά την έννοια του τμήματος 3 του κανονισμού, και το ένδικο βοήθημα ασκήθηκε κατά παράβαση των κανόνων αυτών;
            
         
               2)
            
            
               Θεμελιώνει η συμμετοχή του εναγόμενου στη δίκη διεθνή δικαιοδοσία του δικαστή, κατά την έννοια του άρθρου 24 του κανονισμού, ακόμη και στην περίπτωση που στη δίκη έχουν εφαρμογή οι κανόνες περί υποχρεωτικής δικαιοδοσίας του τμήματος 3 του κανονισμού και το ένδικο βοήθημα ασκήθηκε κατά παράβαση των κανόνων αυτών;
            
         
               3)
            
            
               Σε περίπτωση αρνητικής απαντήσεως στο δεύτερο ερώτημα, θεωρείται η συμμετοχή του εναγόμενου σε δίκη με αντικείμενο ασφαλιστική υπόθεση, ενώπιον αναρμόδιου κατά την έννοια του κανονισμού δικαστηρίου, ως συμφωνία με αντικείμενο τη δικαιοδοσία κατά την έννοια του άρθρου 13, παράγραφος 1, του κανονισμού;
            
         
      (1)  ΕΕ L 12, της 16.1.2001, σ. 1.